שיחה:עלילות בעל וענת

message: לדעתי יש בערך יותר מדי מראי מקום מה שהופך את הקריאה ללא קולחת. חגי אדלר 11:53, 2 במאי 2007 (IDT)
replies: text: לדעתי מראה המקום חשובים. בכדי שהקורא ידע מהיכן נלקחו הדברים, ולשם הערות שוליים בהקשר לדברים שנכתבו. --אפי ב. • שיחה • 02:47, 4 במאי 2007 (IDT)

text: הסבר נוסף למראי המקומות. האגדה מורכבת מששה לוחות. וכל לוח מורכב מטורים שונים. תמציתה שמובאת בערך לא נכתבה בסגנון חופשי, אלא מסכמת טור מסויים, בהמשך לשיטתו של דוד אמיר. ומראי המקומות מראים לאיזה טור בלוחות מתייחסת הפסקה המסויימת, בכדי שהמתעמק יוכל להקביל את הפרשנות לשיטת אחרות למשל. --אפי ב. • שיחה • 18:01, 2 ביולי 2007 (IDT)
thread_title: מראי מקום

message: היי אפי, לפני כשנה וחצי למדתי את העלילה במסגרת לימודי מקרא. אני מוסיף כאן כמה הפניות חשובות לדעתי מתוך מאמרים שקראתי מסילבוס הקורס, בעיקר בהקשר לזיקה שבין ספרות המקרא לשירת אוגרית:
*ד' אמיר, אלים וגיבורים. עלילות כנעניות שנמצאו באוגרית, קבוץ דן תשמ"ז 60-16
*א' גרינשטיין, "מורשת הספרות הכנענית בכתבי הסופרים העבריים", מכמנים 10 (תשנ"ו) 19 - 38.
*ש"א ליונשטאם, "מיתוס הים בכתבי אוגרית וזיקתו אל מיתוס הים במקרא", ארץ ישראל ט (תשכ"ט) 96 - 101
*ט"ל פנטון, "גישות שונות של סופרי המקרא למיתוס התיאומכיה", בתוך: מחקרים במקרא ובמזרח הקדמון מוגשים לשמואל א ליונשטאם במלאת לו שבעים שנה, בעריכת י' אבישור וי' בלאו, ירושלים תשל"ח, 337 - 381
*מ"ד קאסוטו, "שירת העלילה בישראל", ספרות מקראית וספרות כנענית חלק א, ירושלים תשל"ב 62 - 90.
לטעמי, המאמר של קאסוטו נחשב קלאסיקה של ממש ותוכל להעזר בו רבות לפרק המקבילות. בהצלחה, נריה 12:24, 2 במאי 2007 (IDT)
replies: text: : תודה רבה נריה. אצרף את דבריך בפסקה לקריאה נוספת. --אפי ב. • שיחה • 02:47, 4 במאי 2007 (IDT)
replies: text: ::בנוסף, יש לי תרגיל שכתבתי עם ניתוח העלילה ובפרט בהשוואה למקרא. אם תרצה אותו, שלח לי מייל ואשלח לך אותו. לטעמי אפשר פשוט לשלב חלקים שלמים מתוכו. 09:18, 4 במאי 2007 (IDT)
replies: text: ::: שלום נריה, אשמח מאוד. מבחינתי אתה יכול להצטרף לכתיבה של הערך ולעבוד עליו במשותף, אם ברצונך בכך. אם לא. שלח לי את התרגיל ואצרף אותו תחת קרדיט מתאים.  --אפי ב. • שיחה • 20:21, 5 במאי 2007 (IDT)
thread_title:  קריאה נוספת 

message: הפסקאות: "סממני המלוכה של בעל", "מי ניצח את ים?", "המאבק בין האל לים", וחלק מהפסקה "הים ומפלצותיו" באדיבותו של נריה. --אפי ב. • שיחה • 20:51, 23 במאי 2007 (IDT)
thread_title:  תרומתו של נריה

message: לגבי ההרחבה הגדולה של פרטי העלילה. עשיתי כן מכיוון שרציתי לתת לקורא גישה בלתי אמצעית לעלילה ולא גישה פרשנית מכלי שני על העלילה, שכן ניתן לפרש את העלילה באופנים רבים. ניסיתי גם לתת מעט ניחוח של השירה האוגריתית באמצעות שיבוץ ציטוטים בכמה מקומות. אף שהדבר נראה מעט מייגע ועמוס פרטים, נראה לי שעדיף מצב זה, על מצב שבו גופם של הדברים מתוארים בקצרנות, וכל מה שסביב, כולל הפרשנות מתוארים בהרחבה גדולה, כך שלקורא יש הרבה תיאוריות אך מעט מושג לגבי גופה של העלילה, אלא אם כן ילך לקרוא אותה במקור. יתכן שצריך לקצרה מעט, ויתכן שצריך להרחיב בפרשנויות ובהקבלות, כך שתוכן העלילה יראה קצר יחסית. אשמח לשמוע תגובות והערות. --אפי ב. • שיחה • 14:23, 22 במאי 2007 (IDT)
thread_title: הערה לגבי צורת כתיבת הערך

message: אשמח אם מישהו ישיג תמונות של:
* לוחות אוגרית, צריכים להיות צילומים מלפני יותר מחמישים שנה, כך שהם צריכים להיות חופשיים.
* תמונת תבליט אבן של האל אל, במוזיאון בחלב. (מישהו חלבי, שמסתובב לו בסוריה [-:)
* תמונת צלמית של האל אל, במוזיאון בדמשק. (אולי האיש שלנו בדמשק?)
* תמונת צלמית של האלה ענת שנמצאה בתל דן, אוסף פרטי, (אני לא מבין איך מישהו ניכס לעצמו את הצלמית ורשות העתיקות לא קפצה עליו). 
--אפי ב. • שיחה • 14:01, 25 במאי 2007 (IDT)
thread_title: תמונות מבוקשות

message: האם נכון לקרוא לערך "עלילות בעל וענת"? באופן אישי הכרתי את היצירה כ"עלילת בעל"  (למרות שבכלל לא בטוח שמדובר ביצירה אחת). נדמה לי שבאנגלית נקראה היצירה בפי מגליה - the ba'al cycle. מאחר וענת היא דמות משנית ביצירה האם לא כדאי לקרוא לערך עלילת בעל או עלילות בעל? נריה 16:22, 1 ביוני 2007 (IDT)
replies: text: קאסוטו באנציקלופדיה המקראית קורא לה עלילת בעל, אך טרח להוציא ספר שלם על הלוחות הללו בשם 'האלה ענת', ודוד אמיר המאוחר יותר, קורא לה עלילות בעל וענת ודוחה את השמות האחרים, ואני הלכתי בעקבותיו. לא בטוח שענת היא משנית, מכיוון שהיא מופיעה בפירוט בהרבה מקומות בעלילה, ועושה הרבה דברים לצידו או לעומתו של בעל: עוזרת לו אצל אל, הורגת את אוייביו, מקוננת עליו כאשר מת, מוכיחה את האלים שאדישים למותו, וגורמת לו להתחיות בהריגתו של מות, ולמעשה הם כמו שני שחקנים ראשיים בסרט. אפילו בלוחות האחרונים היא מחפשת אותו, מבשרת לו בשורות ומולידה לו צאצא. --אפי ב. • שיחה • 19:34, 1 ביוני 2007 (IDT)

text: עוד משהו. דוד אמיר מציין שעל ראש אחד הלוחות יש שריד לכותרת שהיא כנראה 'עלילת בעל', אבל עדיין מעדיף לקרוא לה עלילות בעל וענת. נראה שאפשר להשתמש בשתי השמות, וכל אחת מהבחירות תהיה ראויה. --אפי ב. • שיחה • 11:53, 3 ביוני 2007 (IDT)
thread_title: שם הערך

message: מדובר בעלילה שיש בה בעיות מבחינה קוהרנטית. ראיתי שכתבת את זה בפסקה על הגרסאות אבל כדאי להדגיש זאת כבר בפתיחת תאור העלילה. כמו כן, כדאי להדגיש זאת גם במקומות בהם מורגשת החריקה כמו מותו של בעל. אולי היה כדאי לתת כותרות ע"פ מספרי הלוחות. שאלה נוספת - מוצגות שתי פגישות בין ענת למות בפסקת הסיום, האם קרה משהו ביניהן? נראה לי שיש לתקן/להוסיף. נריה 12:05, 4 ביוני 2007 (IDT)
replies: text: שלום נריה, תיקנתי את סיפור הפגישות בין ענת למות. בפגישה בראשונה הם מדברים ובשניה היא נוקמת בו ללא דיבור. בין הפגישות עוברים חודשים, כנראה הזמן שבין הקיץ לתחילת החורף.

text: לגבי כותרות לפי לוחות, אני לא בטוח שזה רעיון טוב, שכן הדבר יצור מספר רב מאוד של פסקאות ויקטע את סיפור העלילה.

text: אפשר להדגיש בפתיחה את הגרסאות כמו שכתבת, אין לי התנגדות וגם חשבתי לעשות כן אבל לא היה לי כח, אם כי אני העדפתי את גרסתו של דוד אמיר והKTU מכיוון שעל פיו תיאור העלילה נראה מאורגן יותר וסביר יותר. וגם הם התייחסו לממצאים רבים שקאסוטו לא היה מודע להם, שעזרו להבין טוב יותר את העלילה.

text: לגבי החריקה במותו של בעל לא הבנתי למה אתה מתכוון. --אפי ב. • שיחה • 12:35, 4 ביוני 2007 (IDT)
replies: text: :ענת קוברת את בעל אך לאחר מכן (?) היא מחפשת אחריו. יתכן והחריקה הזו נובעת מהבעייתיות ברצף שבין הלוחות כפי שעמדת עליה, אך ניתן גם לתרץ שהיא מחפשת אחר "רוחו". חשבתי לתקן כך אך אינני בטוח שהמושג "רוח" קיים באוגרית ואינני זוכר אם ישנו מושג אקויולנטי. באופן כללי לגבי התיקונים/הגהות שאני עושה - אתה כמובן מוזמן לשחזרם, מבחינתי, מאחר ועבר זמן רב מאז קראתי את העלילה, המילה האחרונה בענין היא שלך. נריה 12:41, 4 ביוני 2007 (IDT)

text: מבחינת רצף הלוחות זה לא יתכן, מכיון שהסיפור המדובר כולו בלוח אחד (6) שבטור הראשון שלו מתואר האבל והקבורה של בעל, בטור השני מתוארת המלכת עשתר בעקבות מות בעל במקומו של בעל ובטור השלישי מתואר חיפושה של ענת אחר בעל. נראה כי לאוגריתים הייתה תפיסה דיכוטומית בהקשר לישותם של בני אדם ואלים, ולכן אף שענת קברה את גופו של בעל, הוא במקביל שבוי אצל מות בבית החופשית (כנראה הנפש שלו), ולכן ענת מבקשת ממות שיחזיר לה את בעל, וכאשר הוא מחזיר את הנפש הגוף איכשהו משתחזר. נראה גם שתחייתו של בעל קשורה למותו של מות בידי ענת. מות מת ואז בעל שהוחזק בידו יוצא לחופשי והוא קם לתחיה. --אפי ב. • שיחה • 13:06, 4 ביוני 2007 (IDT)
thread_title: תאור העלילה

message: עכשו שראיתי את הדברים שוב. יתכן כי המאבק בין בעל לים רומז על המלחמה בין שני סוגי החקלאות הקיימים. חקלאות בעל שתלויה בגשם ובטל של בעל, לעומת חקלאות שלחין שתלויה בנהרות של ים שהוא מושל הנהרות. --אפי ב. • שיחה • 23:45, 5 ביוני 2007 (IDT)
thread_title: בעל וים

message: לקראת הפיכת הערך למומלץ (והוא ראוי) כדאי לעבור ביעף על בעיות כתיב וכתב שונות. בפסקה הראשונה יש שתי שגיאות בולטות (הן במקום הוא, "נחשב כ") ויש שגיאות שונות לכל אורך הטקסט. כדאי להבריש אותו לפני ההצגה בשער ויקיפדיה. אורי רדלר 20:02, 11 ביוני 2007 (IDT)
thread_title:  הגהה לשונית 

message: מה לערך זה ולקטגוריה "יהדות"? שממנה הגעתי הנה?אריק 17:02, 6 ביולי 2007 (IDT)
replies: text: תוכל לפרט איך הגעת? הערך לא כלול בקטגוריה וגם לא מופיע בפורטל. נריה 17:14, 6 ביולי 2007 (IDT)
בלינק מימין "ערכים מומלצים" >>קטגוריה: דת >> תת קטגוריה: יהדות.  אריק 00:44, 8 ביולי 2007 (IDT)

text: סודר. א&ג מלמד כץ • שיחה 00:56, 8 ביולי 2007 (IDT)
replies: text: :במרחק תשע שנים אני מנסה להבין מה לערך זה עם "תנ"ך" (שממנה הגעתי לכאן בפורטל "ערכים מומלצים" >>קטגוריה: דת >> תת קטגוריה: תנ"ך), ומדוע הוא עדיין מופיע בפורטל תנ"ך?? ישראל משה - שיחה 20:09, 2 בפברואר 2016 (IST)
thread_title:  סליחה על הבורות אבל... 

message: מוזרה ביותר התעלמות המחבר מספרו של צבי רין "עלילות האלים" שבו חקר הטקסט המקיף ביותר בעברית, הכולל מחקר השוואתי מקיף לטקסט המקרא. 212.46.82.102 12:31, 31 במרץ 2012 (IDT)
thread_title:  משוב מ-31 במרץ 2012 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.witchcraft.co.il/baal.htm
** In עלילות בעל וענת on 2011-11-23 02:45:14, 404 Not Found
** In עלילות בעל וענת on 2011-11-28 01:03:47, 404 Not Found
** In עלילות בעל וענת on 2013-05-04 19:03:19, 404 Not Found
--Matanyabot - שיחה 22:03, 4 במאי 2013 (IDT)
thread_title:  קישור שבור 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.witchcraft.co.il/warrioranath.htm
** In עלילות בעל וענת on 2011-11-23 02:45:14, 404 Not Found
** In עלילות בעל וענת on 2011-11-28 01:03:47, 404 Not Found
** In עלילות בעל וענת on 2013-05-04 19:03:29, 404 Not Found
--Matanyabot - שיחה 22:03, 4 במאי 2013 (IDT)
thread_title:  קישור שבור 2 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://mikranet.cet.ac.il/pages/item.asp?item=14250 נמצא כקישור שבור. מומלץ להוסיף https://web.archive.org/web/20131013105708/http://mikranet.cet.ac.il/pages/item.asp?item=14250 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 04:54, 21 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: לא הבנתי איך היא קשורה עכשו לערך Tamarnet - שיחה 13:20, 2 בדצמבר 2022 (IST)
replies: text: אני מסכים. נראה כמו מחקר מקורי. פעמי-עליון - שיחה 18:59, 2 בדצמבר 2022 (IST)
thread_title:  מפלצת האפוקליפסה